Ալեքսեյ Գերման

Ալեքսեյ Յուրևիչ (Գեորգիևիչ) Գերման (, ), խորհրդային և ռուս կինոռեժիսոր, սցենարիստ, դերասան և պրոդյուսեր, Ռուսաստանի Դաշնության ժողովրդական արտիստ (1994): Տիրապետում է վավերագրականին բնորոշ սև-սպիտակ գեղարվեստական կինոնկարների նկարահանման ոճին և տեխնիկային։

Կենսագրություն 
Ալեքսեյ Գերմանը ծնվել է 1938 թվականի հուլիսի 20-ին Լենինգրադում։ Գրող Յուրի (Գեորգիա) Գերմանի և Տատյանա Ալեքսանդրովնա Ռիտտենբերգի որդին է։ 1960 թվականին ավարտել է Լենինգրադի թատրոնի, երաժշտության և կինեմատոգրաֆիայի պետական ինստիտուտի ռեժիսորական ֆակուլտետը (Գրիգորի Կոզինցևի արվեստանոցը, դասընթացի ղեկավար Ալեքսանդր Մուզիլ)։

Աշխատել է Սմոլենսկի դրամատիկական թատրոնում, այնուհետև, 1961-1964 թվականներին՝ Լենինգրադի դրամատիկական Մեծ թատրոնում Գեորգի Տովստոնոգովի հետ։

1964 թվականից եղել է «Լենֆիլմ» կինոստուդիայի երկրորդ ռեժիսոր, այնուհետև՝ բեմադրող ռեժիսոր։ Նրա «Ստուգում ճանապարհներին» ֆիլմը 15 տարի մնացել է դարակների վրա և էկրան է բարձրացել միայն վերակառուցման տարիներին։ 1985 թվականին ընտրվել է ԽՍՀՄ Կինեմատոգրաֆիստների միության քարտուղար։ 1990 թվականին կազմակերպել է «ԱՓՖՍ» կինոստուդիան (Առաջին փորձարարական ֆիլմի ստուդիա) և մինչև իր մահը` 2013 թվականը, եղել է նրա գեղարվեստական ղեկավարը։ 1998 թվականից Գերմանը Սցենարիստների և ռեժիսորների բարձրագույն դասընթացներում կազմակերպել է հեղինակային արվեստանոց։ 2010 թվականից եղել է Սանկտ Պետերբուրգի միջազգային կինոֆորումի նախագահը։

Ալեքսեյ Գերմանը մահացել է 2013 թվականի փետրվարի 21-ին՝ 75 տարեկան հասակում, Սանկտ Պետերբուրգի Ռազմա-բժշկական ակադեմիայի հիվանդանոցում՝ երիկամային անբավարարությունից։ Թաղվել է փետրվարի 24-ին՝ Սանկտ Պետերբուրգի Բոգոսլավսկի գերեզմանոցում։

2013 թվականի աշնանը հետմահու արժանացել է Հռոմի կինոփառատոնի «Կապիտոլիական ոսկե գայլ» մրցանակի՝ կինոարվեստում ունեցած ավանդի համար (Lifetime Achievement Award): Մրցանակի հանձնման արարողությունը կայացել է Հռոմում, նոյեմբերի 13-ին, Գերմանի «Դժվար է աստված լինել» ֆիլմի համաշխարհային պրեմիերայի շրջանակներում։ Մրցանակը ստացել են ռեժիսորի այրին՝ Սվետլանա Կարմալիտան և նրա որդին Ալեքսեյ Գերման կրտսերը]: Կազմակերպիչները նշել են, որ առաջին անգամ եվրոպական փառատոների պատմության մեջ որոշվել է նման մրցանակ շնորհել մահացած կինեմատոգրաֆիստին։ Կաննի կինոփառատոնի կազմակերպիչները խնդրել են Գերմանների ընտանիքին թույլատրել «Դժվար է աստված լինել» ֆիլմը ընդգրկել հիմնական մրցույթում, բայց մերժում են ստացել։

Ընտանիք 

 Մայրական կողմ   
 Նախապապը եղել է երդվյալ հավատարմատար, պետերբուրգյան հրեական համայնքի մեկենաս, պետական խորհրդական Գավրիիլ  Անդրեյեվիչ Տիկտինը։ Մյուս նախապապը Վլադիմիր Ազրիելևիչ Ռիտենբերգը և նրա եղբայրը Արոն Ազրիելևիչ Ռիտենբերգը (1867-?) եղել են մահուդի և մորթե կոշկեղենի պետերբուրգյան առևտրի տան և մանուֆակտուրայի սեփականատեր, որի հիմնադիրը եղել է առաջին գիլդիայի կովենյան վաճառական Ազրիել Դավիդովիչ Ռիտենբերգը։ 
 Պապը եղել է երդվյալ հավատարմատար, դատական վերահսկիչ, արքունի խորհրդական  Ալեքսանդր Վլադիմիրովիչ Ռիտենբերգը։   
 Տատ՝ Յուլիա Գավրիլովնա Տիկտինա։  
 Մայր՝ Տատյանա Ալեքսանդրովնա Ռիտենբերգ (1904-1995)։  
 Քույր՝ Մարինա Նիկոլաևնա Կովարսկայա (1931), Նիկոլայ Արոնովիչ Կովարսկու և Տատյանա Ալեքսանդրովնա Ռիտենբերգի դուստրը։   
Հայրական կողմ
 Պապ՝ Պավել Նիկոլաևիչ Գերման, շտաբս կապիտան։  
 Տատ՝ Նադեժդա Կոնստանտինովնա Իգնատևա, գեներալի դուստր, գթության քույր։   
 Հայր՝ Յուրի Պավլովիչ Գերման, գրող (1910-1967)։
 Կին՝ Սվետլանա Իգորևնա Կարմալիտա, սցենարիստ (1940-2017)։ 
 Որդի՝ Ալեքսեյ Գերման կրտսեր, ռուս կինոռեժիսոր, սցենարիստ (1976)։

Ֆիլմագրություն

Ճանաչում և պարգևներ 
 «Քսան օր առանց պատերազմի» ֆիլմի համար
 Ժորժ Սադուլյաի (Ֆրանսիա) մրցանակ - 1977
 «Իմ ընկեր Իվան Լապշինը» ֆիլմի համար
 Ժյուրիի  «Բրոնզե ընձառյուծ» մրցանակ և Է. Արտարիայի մրցանակ Լոկարնո-1986 միջազգային կինոփառատոնում
 Վասիլև եղբայրների անվան ՌՍՖՍՀ պետական մրցանակ - 1987
 «Ստուգում ճանապարհներին» ֆիլմի համար
 ԽՍՀՄ պետական մրցանակ - 1988
Ռոտերդամի միջազգային կինոփառատոնում քննադատության մրցանակի դափնեկիր -1987 за фильмы: «Ստուգում ճանապարհներին», «Քսան օր առանց պատերազմի», «Իմ ընկեր Իվան Լապշինը» ֆիլմերի համար
 «Խրուստալյով մեքենա» ֆիլմի համար
 Ֆիլմը մասնակցել է Կաննի կինոփառատոնի մրցույթին (1998)
 Վիսոցկու մրցանակի դափնեկիր «Իմ կյանքի ընթացքը» - 1999
  «Ոսկե դար» բելգիական կինեմատոգրաֆիական պատվավոր մրցանակի դափնեկիր - 1999
 «Նիկա» մրցանակներ 1999 թվականի համար` լավագույն խաղարկային ֆիլմ, լավագույն ռեժիսորական աշխատանք անվանակարգերում
 Կինոգետների և կինոքննադատների գիլդիայի «Ոսկե Խոյ»  ազգային մրցանակ 1999 թվականի համար, լավագույն ֆիլմ, լավագույն ռեժիսորական աշխատանք անվանակարգերում  Ռուսաստանի Դաշնության նախագահի մրցանակ։    
 Ռուսաստանի դաշնության ժողովրդական արտիստ (1994)
 ՌՍՖՍՀ արվեստի վաստակավոր գործիչ (1988)
 «Ոսկե խոյ» մրցանակ «Կինեմատոգրաֆիական տարվա մարդ» անվանակարգում («Եզակի արվեստանոցի ստեղծման, ինտուիցիայի և հաստատակամության համար») - 1992
 «Տրիումֆ» մրցանակ - 1998
 Սերգեյ Դովլաթովի անվան մրցանակ  - 1998
 Ցարսկոսելսկի գեղարվեստական մրցանակ (2003)
 «Հայրենիքին մատուցած ծառայությունների համար » IV աստիճանի շքանշան[18]
 Պատվո շքանշան (30 հուլիսի 2008) - հայրենական կինեմատոգրաֆիայի զարգացման  բնագավառում ունեցած ավանդի և երկարամյա ստեղծագործական գործունեության համար
 Ցարսկոսելսկի գեղարվեստական մրցանակ (2012)
 «Ոսկե կենտավր» համաշխարհային կինեմատոգրաֆիայում ունեցած ավանդի համար (2012) - «Ուղերձ մարդուն» փառատոնի բարձրագույն պարգևը
 «Ոսկե Կապիտոլիական գայլ» կինոարվեստում ներդրման համար (2013)
 «Նիկա» մրցանակ 2015 թվականի համար (հետմահու) - տարվա լավագույն ֆիլմի և լավագույն ռեժիսուրայի համար («Դժվար է աստված լինել»)

Հիշատակ  
2015 թվականին «Լյուդմիլա Գուրչենկո» հեռուստասերիալում ռեժիսորի դերը խաղում է դերասան Իգոր Մարիչևը։

Ծանոթագրություններ

Արտաքին հղումներ 
 Алексей Герман в «Энциклопедии отечественного кино»
 Статьи об Алексее Германе на сайте журнала «Сеанс» 
 Алексей Герман на сайте проекта «Чапаев»
 «Я абсолютно разлюбил кино»: одно из последних интервью Алексея Германа
 «Да, я хам, но все претензии — после съёмок» 
 
 

Ռուս կինոռեժիսորներ
Ռուս սցենարիստներ
Ռուսաստանի Դաշնության ժողովրդական արտիստներ
«Նիկա» մրցանակի դափնեկիրներ
ԽՍՀՄ Պետական մրցանակի դափնեկիրներ
ՌԽՖՍՀ արվեստի վաստակավոր գործիչներ
ՌԽՖՍՀ Վասիլև եղբայրների անվան պետական մրցանակի դափնեկիրներ
«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Ռուս դերասաններ
Ռուս պրոդյուսերներ
Բոգոսլովսկոե գերեզմանատանը թաղվածներ